10 Minute Met: Junior Coetzer
Junior skrik nie vir 'n uitdaging nie. Hy is 'n onderwyser by Eureka-laerskool en is baie geliefd onder sy leerders. Hy is gedetermineerd om 'n sukses te maak van alles wat hy aanpak. Hy skrik nie sommer vir enige uitdaging nie en lewe elke dag voluit. Hy probeer altyd 'n kind op sy gemak stel en tuis te laat voel in sy klas. Met sy tipe geaardheid kan kinders sien hy dra hulle belange op die hart en dat hulle hom kan vertrou. Hy gesels hierdie maand met Glitter.
Hoekom het jy besluit om onderwys as beroep te kies?
Ek glo dit is my roeping in die lewe. Ek het my antwoord van ons Hemelse Vader gekry toe ek in matriek was. In matriek is baie leerders nog so onseker wat hulle wil word. My raad aan ander is om te bid oor die saak en te vertrou.
Wat is vandag struikelblokke vir jong onderwysers?
Op universiteit doen 'n mens baie vakkennis op, maar wanneer jy self in die klaskamer staan, is dit 'n heel ander storie. 'n Mens se heel eerste jaar is gewoonlik die moeilikste, want jy moet aanpas en daar is baie uitdagings soos admin wat nie vir alle mans is nie.
Hoe belangrik is dissipline in jou klas?
Dissipline is iets wat orals belangrik is, nie net in die klaskamer nie. Dissipline begin gewoonlik by die huis. Dit moet op ‘n jong ouderdom vasgelê word. Goeie dissipline kan enigiemand ver bring in die lewe.
Hoe wen jy 'n leerder se vertroue?
Ek probeer altyd 'n kind op sy gemak stel. Ek dink met my tipe geaardheid kan kinders sien dat ek hulle belange op die hart dra en dit wys hulle dat hulle my kan vertrou.
Wat is die grootste fout wat jy as kind gemaak het?
Ek moes beslis harder geleer het op skool! Ek wou meer op die sportveld wees as agter die boeke.
Breek jy enige verkeersreëls as daar geen polisieman is nie?
Jy is by 'n restaurant en jy kry 'n haar in jou kos, hoe reageer jy?
Ek sal die bestuurder hoflik roep en dit vir hom wys. En op 'n gratis ete aandring.
As jy enige animasiekarakter kon wees …
Wat in die alledaagse lewe maak jou gelukkig?
Om tyd saam my familie, verloofde en vriende te spandeer. Goeie rugby en 'n braai sal altyd 'n glimlag op my gesig sit.
As jy in die middel van nêrens verlore is en jy is sonder 'n GPS en sein, sal y weet hoe om jou pad te vind?
Ek glo so. Ek is iemand wat baie oplettend is.
Hoeveel goeie vriende het jy en wat beteken hulle in jou lewe?
Ek het 'n paar goeie vriende en elkeen beteken baie vir my. Dit is vriende waarop ek kan staatmaak. As ek wil raad vra en as ek wil afpak, sal hulle altyd daar wees vir my. Dan kan ek nie van my verloofde, Deandri, vergeet nie; sy is my beste vriend.
Borrelbad of lang stort?
Dokumentêr of dramas?
Kampeer of bly by 'n oord?
Komedie-vertoning of konsert?
Disney of Nickelodeon?
Bowling of minigolf?
Dieretuin of pretpark?
Hotdog of hamburger?
Wat is jou tipiese, alledaagse outfit?
Netjiese chino en mooi knopieshemp.
Waar gaan hou jy vakansie?
Weet jy hoe om te kook? Geniet jy dit?
As student het jy geleer kook in jou woonstel, maar as ek kon, sou ek elke dag gebraai het.
Beplan jy om langtermyn hier te bly?
Ons kyk wat die Hemelse Vader vir my beplan. Mens weet nooit wat die toekoms inhou nie, maar op die oomblik is ek gelukkig waar ek is.
Dink jy jongmense van vandag se lewensuitkyk is anders as dié van ouer mense?
Beslis! Waardes, respek en dissipline is nie meer soos dit was nie.
Hoe wil jy onthou word?
As 'n godvresende man. As mense my in die publiek sien, moet hulle weet dat ek 'n kind van God is. Ek wil eendag onthou word as iemand wat 'n verskil gemaak het in kinders se lewens. Iemand wat mense positief beïnvloed en motiveer het. - Ronell van der Sandt
Foto geneem deur Alta van Wyk | Picture You Photography
Published in Oktober 2017
More in this category: « Dekor: Hier word gekuier! Inspirasie: Kinders en pornografie »